আনোয়ারের অ্যান্টিক সামগ্রির দোকানে এসেছিলেন আবু ওসামা নামের এক ক্রেতা। তিনি সাদ্দামের ছবি সংবলিত ডাকটিকেট খুঁজছিলেন। সেইসঙ্গে সাদ্দামের ছবি সংবলিত একটি বইও নেড়েচেড়ে দেখছিলেন। সুন্নি সম্প্রদায়ের মানুষ আবু ওসামা ছিলেন সাদ্দাম হোসেনের সেনাবাহিনীর একজন কর্মকর্তা। তবে নিজে সাদ্দাম হোসেনের সমর্থক নন বলেও দাবি করলেন। অবশ্য সঙ্গে এটাও বললেন, ‘কিন্তু আমি ন্যায়বিচার ভালোবাসি এবং বর্তমানে দেশে ন্যায়বিচারের ভীষণ অভাব।’ নিজের বাড়িতে সাদ্দাম হোসেনের শাসনামলের স্মৃতি সংরক্ষণ করে রেখেছেন বলেও জানালেন আবু ওসামা।